MT Il-Ġurnal Uffiċjali tal-Unjoni Ewropea C 280/16

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat- Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

2009/C 280/07

Għajnuna Nru: XA 197/09

Stati Membri: L-Irlanda

Reġjun: —

Titolu tal-iskema ta' għajnuna jew isem l-impriża li tirċievi l-għajnuna individwali: Training scheme compulsory under the terms of the Animal Welfare, Recording and Breeding Scheme for Suckler Herds

Bażi legali: National Development Plan 2007-2013;

Ireland Rural Development National Strategy Plan 2007-2013.

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: 2009 – EUR 1 500 000

2010 – EUR 100 000

2011 – EUR 100 000

2012 – EUR 100 000

2013 – EUR 50 000

Intensità massima tal-għajnuna: 100 %.

Data tal-implimentazzjoni: Mid-data tal-pubblikazzjoni tan-numru ta' reġistrazzjoni tal-eżenzjoni fuq is-sit tad-DĠ Agri.

Tul ta' żmien tal-għajnuna individwali: sal-1 ta' April 2013.

Għan tal-għajnuna: Appoġġ tekniku (Art 15 tar-Regolament (KE) Nru 1857/2006). Parti obbligatorja tal-Animal Welfare, Recording and Breeding Scheme (AWRBS) (kif approvata taħt ir-regolamenti ta' Għajnuna Statali Għajnuna Statali 140/07) hija li kull applikant tal-iskema jieħu dan il-kors ta' taħriġ komprensiv li jittratta s-saħħa, il-benesseri u t-tgħammir tal-annimali u r-reġistrazzjoni tal-informazzjoni meħtieġa. Filwaqt li l-AWRBS iwassal biss sal-2012 l-applikant għandu jtemm il-kors fi żmien sentejn minn meta jissieħeb fl-iskema u għalhekk qiegħed isir provvediment li xi taħriġ iseħħ fl-2013 meta jintemm l-AWRBS, għalkemm dan mhuwiex probabbli.

Settur jew setturi benefiċjarji: Sidien ta' merħliet ta' baqar li jreddgħu

Isem u indirizz tal-awtorità li tagħti l-għajnuna:

Department of Agriculture, Fisheries and Food Agriculture House Kildare Street Dublin 2 IRELAND

Indirizz tal-Internet: http://www.agriculture.gov.ie/farmerschemespayments/sucklerherdswelfarescheme2008-2012/

Informazzjoni oħra: Kif diġà ntqal, il-parteċipazzjoni f'dan il-kors hija obbligatorja skont it-termini u l-kundizzjonijiet tal-AWRBS.

Għajnuna Nru: XA 208/09

Stati Membri: Ir-Repubblika Federali tal-Ġermanja

Reġjun: Is-Sassonja (Freistaat Sachsen)

Titolu tal-iskema ta' għajnuna jew isem l-impriża li tirċievi l-għajnuna individwali: Richtlinie des Sächsischen Staatsministeriums für Umwelt und Land-wirtschaft für die Gewährung von Hilfen bei Existenz gefährdenden Krisen und Notständen in Unternehmen der Land- und Forstwirtschaft sowie Binnenfischerei und Aquakultur (Förderrichtlinie Krisen und Notstände — RL KuN/2009)

Bażi legali: L-għajnuna se tingħata skont

il-Förderrichtlinie Krisen und Notstände — RL KuN/2009,

ir-Regolament tal-Kummissjoni (KE) Nru 1857/2006 tal-15 ta’ Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta’ daqs medju attivi fil-produzzjoni ta’ prodotti agrikoli,

u li jemenda r-Regolament (KE) Nru 70/2001,

fit-testi rispettivi tagħhom li jgħoddu.

Barra minn hekk, l-għajnuna tingħata wkoll skont il-paragrafi 23 u 44 tar-Regoli tas-Sassonja dwar il-baġit (Sächsische Haushaltsordnung – SäHO, SächsGVBl. 2001, p. 154) u skont id-dispożizzjonijiet amministrattivi korrispondenti tal-Ministeru għall-Finanzi tas-Sassonja, fit-testi li jgħoddu tagħhom, suġġetti għar-regoli speċjali jew li jvarjaw imniżżlin fil-Linji ta’ gwida dwar l-għajnuna għall-kriżijiet u l-emerġenzi (Förderrichtlinie Krisen und Notstände – RL KuN/2009).

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: EUR 1 miljun fis-sena

Intensità massima tal-għajnuna:

— sa massimu ta’ 50 % tal-valur tat-telf fil-produzzjoni aġġustata tal-intrapriża agrikola li jkun ogħla mil-livell minimu tat-telf ta’ 30 % meħtieġ (= il-parti tat-telf li għandha tkopri l-intrapriża agrikola li tkun ġiet affettwata),

— fil-każ tal-mard tal-annimali, l-intensità massima tal-għajnuna marbuta mat-telf fil-produzzjoni aġġustata tal-intrapriża agrikola li jkun ogħla mil-livell minimu tat-telf li għandha tkopri l-intrapriża agrikola li tkun ġiet affettwata, tista’ tiżdied għal 75 %.

Data tal-implimentazzjoni: wara li l-Kummissjoni tippubblika t-tagħrif fil-qosor

Tul ta' żmien tal-għajnuna individwali: Sal-31 ta’ Diċembru 2013

Għan tal-għajnuna: L-għajnuna se tfittex li tilħaq l-għanijiet speċifiċi li ġejjin:

L-evitar tar-riskji għall-ħajja minħabba l-mard tal-annimali u tal-pjanti, l-impestazzjonijiet mill-annimali u l-insetti li jagħmlu l-ħsara jew il-kundizzjonijiet ħżiena tat-temp li jistgħu jitqiesu bħala diżastri naturali, billi tingħata għajnuna għall-emerġenzi sabiex jiġu ssalvagwardjati l-vijabbiltà u l-likwidità tal-intrapriża attiva fil-produzzjoni primarja agrikola jew tal-forestrija,

Din l-għajnuna għall-emerġenzi se tingħata biss jekk u safejn l-irkupru tal-intrapriża agrikola jew it-tkomplija tat-tħaddim tagħha ma jkunux jistgħu jinkisbu bil-fondi tagħha stess, ibbażati fuq id-dħul tal-persuna affettwata.

Għal dan l-għan se jkunu applikati d-dispożizzjonijiet li ġejjin tar-Regolament (KE) Nru 1857/2006:

l-Artikolu 10: Għajnuna sabiex jiġu miġġeldin il-mard tal-annimali u tal-pjanti u l-impestazzjonijiet mill-annimali u l-insetti li jagħmlu l-ħsara,

l-Artikolu 11: Għajnuna għall-ħsarat imġarrbin minħabba kundizzjonijiet ħżiena tat-temp.

L-għajnuna se tingħata biss lill-intrapriżi żgħar u ta’ daqs medju attivi fil-produzzjoni ta’ prodotti agrikoli.

Settur jew setturi benefiċjarji: L-agrikoltura

Isem u indirizz tal-awtorità li tagħti l-għajnuna:

Sächsisches Landesamt für Umwelt, Landwirtschaft und Geologie (LfULG) Postfach 54 01 37 01311 Dresden DEUTSCHLAND

Indirizz tal-Internet: http://www.smul.sachsen.de/foerderung/download/RL_KuN_2009_21_7_09_PDF_SM.pdf

Informazzjoni oħra:

Sächsisches Staatsministerium für Umwelt und Landwirtschaft Referat 23, Förderstrategie Wilhelm-Buck-Straße 2 01097 Dresden DEUTSCHLAND

Thomas TREPMANN Referatsleiter Sächsisches Staatsministerium für Umwelt und Landwirtschaft

Għajnuna Nru: XA 236/09

Stati Membri: Ir-Renju Unit

Reġjun: L-Ingilterra

Titolu tal-iskema ta' għajnuna jew isem l-impriża li tirċievi l-għajnuna individwali: Trent Vale Landscape Partnership Scheme

Bażi legali: The National Lottery Act 1993

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: In-nefqa totali tal-iskema hi ta' GBP 200 000.

Intensità massima tal-għajnuna: L-intensità ta' għajnuna għax-xogħlijiet kapitali ssoltu għandha tammonta għal 50 % ta' spejjeż eliġibbli. Eċċezzjonalment, għotjiet kapitali jistgħu jitħallsu sa 100 % tal-ispejjeż eliġibbli fejn l-investiment huwa intenzjonat għall-konservazzjoni ta' karatteristiċi ta' wirt mhux produttiv sakemm l-investiment ma jwassal għall-ebda żieda fil-kapaċità ta' produzzjoni tal-farm f'konformità mal-Artikolu 5 tar-Regolament (KE) Nru 1857/2006.

Madanakollu, ir-rata massisma tal-għotja se titnaqqas skont ir-rati stipulati fl-Artikolu 5 tar-Regolament tal-Kummissjoni (KE) Nru 1857/2006 fejn l-għajnuna tista' tirriżulta f'żieda fil-kapaċità ta' produzzjoni tal-farm.

L-appoġġ tekniku se jikkonforma 100 % mal-Artikolu 15 tar-Regolament (KE) Nru 1857/2006.

Data tal-implimentazzjoni: L-iskema għandha tibda fl-1 ta' Jannar 2010.

Tul ta' żmien tal-għajnuna individwali: L-iskema għandha tibda fl-1 ta' Jannar 2010 u tagħlaq fil-31 ta' Diċembru 2012. L-aħħar pagament għandu jsir fit-30 ta' Settembru 2012.

Għan tal-għajnuna: L-għan ta' din l-iskema huwa:

sabiex tipprovdi appoġġ għal miżuri li għandhom jikkonservaw u jtejbu l-karattru tal-pajsaġġ u l-karatteristiċi importanti tal-wirt tat-Trent Vale,

sabiex tippromwovi għarfien dwar il-pajsaġġ, tal-bijodiversità u tal-wirt kulturali tat-Trent Vale u t-tgawdija tagħhom.

L-għajnuna se tiġi mħallsa f'konformità mal-Artikolu 5 – Konservazzjoni tal-pajsaġġ u tal-bini tradizzjonali u mal-Artikolu 15 – Appoġġ Tekniku.

Settur jew setturi benefiċjarji: L-iskema tapplika għal produzzjoni ta' prodotti agrikoli.

Din l-iskema tapplika għall-impriżi ta' daqs żgħir u medju (l-SMEs) biss hekk kif stabbilit fl-Artikolu 2.5 tar-Regolament tal-Kummissjoni (KE) Nru 1857/2006.

Isem u indirizz tal-awtorità li tagħti l-għajnuna: Il-korp statutorju responsabbli għall-iskema huwa:

British Waterways

The Kiln

Mather Road

Newark

Nottinghamshire

NG14 1FB

UNITED KINGDOM

L-organizzazzjoni li qed tħaddem l-iskema hija:

Trent Vale Landscape Partnership Scheme

c/o British Waterways

The Kiln

Mather Road

Newark

Nottinghamshire

NG14 1FB

UNITED KINGDOM

Indirizz tal-Internet: http://www.ontrent.org.uk/youcando/trentvale.php

Informazzjoni oħra: Iktar tagħrif dettaljat rigward l-eliġibbiltà u r-regoli tal-iskema jista’ jinstab fis-sit elettroniku li jsegwi: http://www.ontrent.org.uk/youcando/trentvale.php